stanford-oval/wikipedia huggingface dataset:
הואה שואנדה
הערות שוליים

↑  "How 'The Sympathizer' Star Hoa Xuande Transformed Himself to Play a Vietnamese Double Agent". Hollywood Reporter. 27 באוקטובר 2015. נבדק ב-16 באפריל 2024. {{cite web}}:  (עזרה)
↑  "Hoa Xuande". Raz Media. 27 באוקטובר 2015. נבדק ב-16 בפברואר 2024. {{cite web}}:  (עזרה)
↑  "HBO's Post-Vietnam War Series 'The Sympathizer' Sets Main Cast". The Hollywood Reporter (באנגלית אמריקאית). נבדק ב-2023-03-31.
↑  "The Graduates: Where Are They Now". Dircksey (בAustralian English).
↑  "New SBS drama Hungry Ghosts to star Clare Bowen and Bryan Brown". Mediaweek (בAustralian English). נבדק ב-2023-03-31.
↑  "Hungry Ghosts review: a culturally rich supernatural drama". The Conversation (בAustralian English). נבדק ב-2023-03-31.
1 2  '"`UNIQ--templatestyles-0000000B-QINU`"'"HBO Series 'The Sympathizer' With Robert Downey Jr. Sets Main Cast". Variety (באנגלית אמריקאית). נבדק ב-2023-03-31.
↑  "Who's Who in Netflix's Cowboy Bebop". Gizmodo (באנגלית אמריקאית).
1 2  Joe Otterson, ‘Avatar: The Last Airbender’ Season 2 Finds Its Joo Dee, Long Feng, The Boulder and Casts ‘Sympathizer’ Star Hoa Xuande (EXCLUSIVE), Variety, ‏2024-11-12 (באנגלית אמריקאית)
↑  Lexi Carson, ‘Baby Reindeer,’ ‘Mr. & Mrs. Smith’ and ‘Colin From Accounts’ Take Top Prizes at 2024 Gotham TV Awards: Full Winners List, Variety, ‏2024-06-05 (באנגלית אמריקאית)
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
דון מקניל

| --- | --- |

 לידה:  30 באפריל 1918 צ'יקשה, ארצות הברית 
 פטירה:  28 בנובמבר 1996 (בגיל 78) Vero Beach, ארצות הברית 
 מדינה:  ארצות הברית
 גובה:  1.78 מ'
 יד חובטת:  ימין
 פעילות כמקצוען:  ? – 28 בנובמבר 1996 
 יחידים
 מאזן קריירה:  94-315
 דירוג שיא:  1 (1940)
 זכיות בטורנירים:  39
 שיאי גראנד סלאם
 זכיות 3 (2 ביחידים, 1 זוגות גברים)
 אליפות צרפת הפתוחה:  זכייה (1939)
 וימבלדון:  הסיבוב השני (1939)
 אליפות ארצות הברית הפתוחה:  זכייה (1940)
 
דון מקניל (באנגלית: William Donald McNeill; ‏ 30 באפריל 1918 – 28 בנובמבר 1996) היה טניסאי אמריקאי. הוא זכה בתחרויות הגברים באליפות ארצות הברית הפתוחה ובאליפות צרפת הפתוחה.
ביוגרפיה

דון מקניל נולד בשנת 1918 באוקלהומה. הוא התחיל להתאמן ובשנות ה-30 של המאה ה-20 היה מספר פעמים אלוף אוקלחומה בטניס.
בשנת 1938 הוא ניצח באליפות ארצות הברית באולם.
בשנת 1939 מקניל נסע לאירופה. הוא ניצח בתחרות הגברים ובאליפות זוגות גברים באליפות צרפת הפתוחה, אך באליפות וימבלדון הודח בסיבוב השני.
בשנת 1940 מקניל זכה בתחרות הגברים באליפות ארצות הברית בפתוחה.
לאחר תחילת מלחמת העולם השנייה מקניל הצטרף לצי ארצות הברית. הוא הוצב בשגרירות ארצות הברית בארגנטינה. בהיותו בארגנטינה הוא ניצח פעמיים באליפות המדינה.
לאחר סיום המלחמה מקניל חזר לארצות הברית אך פנה לעסקים וכמעט ולא השתתף בתחרויות טניס. בשנת 1950 הוא ניצח באליפות ארצות הברית באולם בפעם השנייה ובפעם שנייה ניצח בתחרות זוגות גברים.
בשנת 1965 נכלל מקניל בהיכל התהילה של הטניס.
דון מקניל נפטר בשנת 1996.
כריסטין מיליאוטי

| --- | --- |

מיליאוטי, 2014
 לידה:  16 באוגוסט 1985 (בת 39) צ'רי היל, ניו ג'רזי, ארצות הברית 
 מדינה:  ארצות הברית ארצות הברית
 תקופת הפעילות:  מ-2006
 מקום לימודים:  בית הספר לאמנויות על שם טיש  תיכון צ'רי היל 
 פרסים והוקרה:  פרס גראמי לאלבום מחזמר (2012) 
 פרופיל ב-IMDb
 
מיליאוטי מנגנת ביוקולילי, 2013
כריסטין ר. מיליאוטי (באנגלית: Cristin R. Milioti; נולדה ב-16 באוגוסט 1985) היא שחקנית וזמרת אמריקאית, זוכת פרס גראמי ומועמדת פרס טוני. מוכרת בזכות תפקידה בתור טרייסי מקונל/האמא בסיטקום "איך פגשתי את אמא", ובתפקידיה השונים בברודוויי.
ביוגרפיה

מיליאוטי נולדה בעיר צ'רי היל, ניו ג'רזי שבארצות הברית, למשפחה ממוצא איטלקי. למדה בתיכון צ'רי היל איסט, שם החלה להופיע לראשונה בהצגות בית הספר.
לקחה שיעורי משחק באוניברסיטת ניו יורק, אבל פרשה בשנתה הראשונה.
קריירה

בשנים 2006–2007 שיחקה בשלושה פרקים בסדרה "הסופרנוס" ברשת HBO, בתור קתרין סקרימוני.
ב-2011 השתתפה בפרק אחד בסדרה הקומית "רוק 30" ברשת NBC, בתור אבי פלין.
ב-2012 הייתה מועמדת לפרס טוני לשחקנית הטובה ביותר במחזמר על תפקידה ב-"Once" בו הופיעה בשנים 2011–2013. אולם על ביצועיה ב-"Once" היא זכתה (לצד עמיתה, סטיב קאזי) בפרס גראמי לאלבום המוזיקלי הטוב ביותר לשנת 2013.
ב-2013 שיחקה בסרט הקולנוע "הזאב מוול סטריט", בתור אשתו הראשונה של ג'ורדן בלפורט.
בשנים 2013–2014 שיחקה בסיטקום "איך פגשתי את אמא" ברשת CBS, בשתי עונותיה האחרונות, בתור טרייסי מקונל/האמא.
בשנת 2014–2015 כיכבה בתפקיד זלדה וסקו בסדרה "A to Z" ברשת NBC, לצד בן פלדמן, בעונתה היחידה של הסדרה.
ב-2015 שיחקה בעונה השנייה של הסדרה "פארגו" ברשת FX, בתור בטסי סולברסון, אשת השוטר לו סולברסון. בנוסף בשנה זו, דיבבה בפרק אחד בסדרת האנימציה "איש משפחה" ברשת FOX.
בשנים 2015–2016 גילמה את אלי, העוזרת של ניוטון, במחזמר "Lazarus" שכתבו דייוויד בואי ואנדה וולש.
בשנת 2015 שיחקה בתפקיד ראשי בסרט הקומדיה הרומנטית "It Had to Be You".
ב-2017 שיחקה בפרק הראשון של העונה הרביעית של הסדרה "מראה שחורה" לאחר המעבר אל Netflix, בתור נאנט קול. בספטמבר 2024, פורסם כי מיליאוטי תשוב לסדרה לפרק המשך ל-"USS Callister".
ב-2019 כיכבה בפרק הראשון ובפרק השמיני בסדרת האנתולוגיה "אהבה מודרנית" מבית פריים וידאו.
בשנת 2020 כיכבה לצד אנדי סמברג בקומדיה הרומנטית "פאלם ספרינגס". בשנת 2021 החלה לגלם את הדמות הראשית בסדרה "שבב של אהבה"; קומדיה שחורה מבית HBO Max.
מאז ספטמבר 2024, מיליאוטי מככבת בתפקיד סופיה פלקונה בסדרה "הפינגווין" של HBO. מיליאוטי מגלמת את סופיה פלקונה, שהשתחררה ממוסד המוסד הפסיכיאטרי ארקהם לאחר 10 שנים בכלא, בהן הואשמה ברצח סדרתי. מיליאוטי ציינה כי זהו אחד התפקידים המאתגרים ביותר שלה, והיא שיתפה פעולה עם מאמנת תנועה כדי להבין איך השנים בארקהם השפיעו על גופה של סופיה. על תפקיד זה זכתה בפרס פרסי בחירת מבקרי הטלוויזיה בקטגוריית שחקנית המשנה הטובה ביותר.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2007 | Greetings from the Shore | דידי |  |
| 2009 | Year of the Carnivore | סאמי סמולס |  |
| 2012 | Sleepwalk with Me | ג'נט |  |
| 2012 | The Brass Teapot | ברנדי |  |
| 2013 | Bert and Arnie's Guide to Friendship | פיי |  |
| 2013 | הזאב מוול סטריט | תרזה פטרילו בלפורט |  |
| 2014 | The Occupants | לוסי |  |
| 2017 | Breakable You | מאד וולר |  |
| 2020 | פאלם ספרינגס | שרה ווילדר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2006 | 3 lbs | מייגן רפרטי | פרק: "Bad Boys" |
| 2006–2007 | הסופרנוס | קתרין סקרימוני | 3 פרקים |
| 2009 | הבלתי רגילים | אמנית סקיצות | 2 פרקים |
| 2010 | האישה הטובה | אוניה אגרטסון | פרק: "Taking Control" |
| 2011 | רוק 30 | אבי פלין / אבי גרוסמן | פרק:"TGS Hates Women" |
| 2011 | האחות ג'קי | מוניקה | פרק: "...Deaf Blind Tumor Pee-Test" |
| 2013–2014 | איך פגשתי את אמא | טרייסי מקונל | תפקיד אורח (עונה 8) תפקיד ראשי (עונה 9); 25 פרקים |
| 2014–2015 | A to Z | זלדה ואסקו | תפקיד ראשי; 13 פרקים |
| 2015 | איש משפחה | בקה | דיבוב; פרק: "Roasted Guy" |
| 2015 | פארגו | בטסי סולברסון | תפקיד משני (עונה 2); 9 פרקים |
| 2015 | It Had to Be You | סוניה | סרט טלוויזיה של Up TV |
| 2015–2016 | מינדי | וויטני | 5 פרקים |
| 2016–2018 | The Venture Bros. | סירנה / דמויות שונות | דיבוב; 10 פרקים |
| 2017, 2025 | מראה שחורה | ננט קול | פרק: "USS Callister" |
| 2018 | רגעים מתים | פרנקי | תפקיד ראשי (עונה 2); 8 פרקים |
| 2019 | אהבה מודרנית | מגי מיטשל | 2 פרקים |
| 2020 | Mythic Quest | בין | פרק: A Dark Quiet Death" |
| 2020 | מוות ל-2020 | קטי פלאוורס | ספיישל של נטפליקס |
| 2021-הווה | שבב של אהבה | הייזל גרין | תפקיד ראשי; 8 פרקים |
| 2021 | משפחת סימפסון | בארב | דיבוב; 2 פרקים |
| 2021 | מוות ל-2021 | קטי פלאוורס | ספיישל של נטפליקס |
| 2022 | The Resort | אמה | תפקיד ראשי; 8 פרקים |
| 2024 | הפינגווין | סופיה פאלקון | מיני-סדרה של HBO Max זוכה פרסי בחירת מבקרי הטלוויזיה השחקנית הטובה ביותר בסרט/מיני סדרה מועמדת פרס גלובוס הזהב לשחקנית הטובה ביותר במיני-סדרה, סדרת אנתולוגיה או סרט טלוויזיה (2025)  מועמדת פרס סטלייט לשחקנית הטובה ביותר במיני סדרה, סדרה מוגבלת או סרט קולנוע שנעשה לטלוויזיה (2025)  מועמדת פרס גילדת שחקני המסך השחקנית הטובה ביותר בסרט טלוויזיה או במיני-סדרה |
הערות שוליים

↑  Michaela Zee,'"`UNIQ--nowiki-00000001-QINU`"'‘Black Mirror’ Season 7 Casts Emma Corrin, Paul Giamatti, Issa Rae, Awkwafina and More, Variety, ‏19 September 2024
↑  Adam B. Vary,'"`UNIQ--nowiki-00000003-QINU`"'How ‘The Penguin’ Star Cristin Milioti Delivers Her Tour-de-Force Performance as Sofia Falcone: ‘I Had the Time of My Life’, Variety, ‏2024-10-14'"`UNIQ--nowiki-00000003-QINU`"'(באנגלית אמריקאית)'"`UNIQ--templatestyles-00000004-QINU`"'
↑  אלון פרוכטר,'"`UNIQ--nowiki-00000006-QINU`"'בדרך לאוסקר היסטורי? דמי מור זכתה בפרס יוקרתי נוסף, באתר כאן – תאגיד השידור הישראלי, 8 בפברואר 2025
↑  Matthew Barnard,'"`UNIQ--nowiki-00000008-QINU`"'NOMINATIONS ANNOUNCED FOR 82nd ANNUAL GOLDEN GLOBES®, Golden Globes, ‏2024-12-09'"`UNIQ--nowiki-00000008-QINU`"'(באנגלית אמריקאית)'"`UNIQ--templatestyles-00000009-QINU`"'
↑  AwardsWatch - 2024 International Press Academy Satellite Awards Nominations: ‘The Brutalist,’ ‘Shōgun’ Lead, AwardsWatch, ‏2024-12-16 (באנגלית אמריקאית)
| --- | --- |
בקרת זהויות :  NLI: 987007404237805171  PLWABN: 9812368514805606  ISNI: 0000 0001 1176 2068  LCCN: no2011006918  MusicBrainz: 56f8bdda-33f6-4bf5-96c4-7c7d4e190d31  VIAF: 162592989   WorldCat (עם VIAF): 162592989
יוז'ף הבשי

| --- | --- |

 לידה:  15 במרץ 1857 פג'וורנק, הונגריה 
 פטירה:  20 בינואר 1929 (בגיל 71) בל-בודה, הונגריה 
 שם לידה:  Kronstein József 
 מדינה:  הונגריה 
 מקום קבורה:  בית הקברות פרקשרטי בבודפשט 
 
יוז'ף הבשי, (במקור עד 1877 קרונשטיין, בהונגרית: Hevesi József; פג'וורנק, 15 במרץ 1857 – בודפשט, 20 בינואר 1929) היה סופר, עיתונאי, יהודי-הונגרי עורך כתב העת "הסלון ההונגרי" (Magyar Szalon).
ביוגרפיה

יוז'ף הבשי נולד במשפחה יהודית כבנם של פרקש (זאב) הבשי (קרונשטיין) ושל פאני גרוס. תחילה למד באופן פרטי והוא הגיע לגימנסיה בקצ'קמט באיחור רב, רק בגיל שלוש עשרה. הוא סיים את בית הספר התיכון בפחות זמן מהרגיל. בשנת 1877 נסע לבודפשט, שם למד בפקולטה למדעי הרוח באוניברסיטה, ואז הפך לעיתונאי.
שירו הראשון פורסם בשנת 1875. כמה מאמרים וסיפורים קצרים שכתב על אזורי השדה והכפר פורסמו תחת עריכת בלה לוקאץ' (לימים פוליטיקאי ושר) בכתב העת "דעת הקהל" (Közvélemény) ואחר כך הוא הפך לכתב בכתב העת הפוליטי והכלכלי הזה. בהמשך ערך כמה עיתונים ומגזינים. הוא היה כותב סיפורים קצרים פורה ביותר, ועבד על נושאי הנרטיבים שלו בנימה לירית.
אשתו הייתה יוליאנה דיק.
יצירותיו > שירים ופרוזה

סיגליות. שירים. בודפשט, 1879.
מתחת לטחנה. (תרגם בעקבות אלפונס דודה). בודפשט, 1879.
כרטיסי ביקור לשולחנה של לשולחן של יאנקה. מזהטור, 1880. (סיפורים)
סיפורים עליזים. אסטרגום, 1883 (ספריית שעשועים, 22).
המת שקם לתחייה. בודפשט, 1886
יהלומים מזויפים. סיפורים קצרים. בודפשט, 1886.
סיפורים זעירים. סיפורים קצרים. בודפשט, 1887.
בירח דבש. סיפורים קצרים. בודפשט, 1892.
נגד המחיר. רוֹמן. בודפשט, 1892.
הקשר הגורדי. סיפורים קצרים. בודפשט, 1895.
תפוזים אדומים. סיפורים קצרים. בודפשט, 1900.
יונים בכיכר סן מרקו. סיפורים קצרים. בודפשט, 1903.
סיפורי אזוּר. סיפורים קצרים. בודפשט, 1906.
עבודות נבחרות של יוז'ף הבשי. עשרה כרכים. בודפשט, 1910.
יצירותיו > מחזות

עם בלה הטיני:
השלישי במערכה אחת, (הופעה ראשונה: 20 בפברואר 1885, בתיאטרון הלאומי של בודפשט; הופיעה גם ב"סלון ההונגרי". 1884–1885);
רוח הרפאים, שהוצג ב-6 בספטמבר 1885, בתיאטרון בודה;
סתיו ואביב, הוצג ב-3 במרץ 1886 בתיאטרון הלאומי;
אנשי סאמארד הופיעו בקצ'קמט;
נאסטיה, זה נכתב בשותפות עם רוסי בשם Sarapov Sergius; הופיע בקצ'קמט.
הצגות אחרות
ארבע העונות (עם בלה הטיני; התיאטרון הלאומי, 1897);
פעמון השחר (הצגה עממית, עם וילמוש קרצג; תיאטרון העם, 1898);
אמא'לה (קומדיה; התיאטרון הלאומי, 1904);
נשירת השושן.
יצירותיו > עורך

"עתון יום ראשון" (Vasárnapi Lapok) ב־1880–1881 בבודפשט;
"המפקח" (Ellenőr) 1883;
"הסלון ההונגרי" מ-1 במאי 1884 עד ספטמבר 1891 יחד עם יוז'ף פקטה;
"ספריית הספרות היפה", שפורסמה על ידי חוג ידידי האמנות בשנים 1890–1893, ב-12 כרכים;
היומון הפוליטי בתמונות "מילה חופשית" (Szabad Szó) ממאי 1893 עד מאי 1894,
העיתון הציורי "הגאון ההונגרי" (Magyar Géniusz) מינואר 1892,
כתב העת החודשי בתמונות "הבית" (Otthon) משנת 1894.
כתביו הופיעו בכמה כתבי עת אחרים. הוא חיבר את דקאמרון ההונגרי (סיפורים של מאה סופרים הונגרים). בודפשט, 1891–1893.
לקריאה נוספת

יוז'ף סיניאי: חייהם ויצירותיהם של סופרים הונגרים. Szinnyei József: Magyar írók élete és munkái IV. (Gyalai–Hyrtl). Budapest: Hornyánszky. 1896.
לקסיקון ביוגרפי הונגרי. יוז'ף הבשי. Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967.
נתוני יוז'ף הבשי במוזיאון הספרותי פטפי. Adatai a Petőfi Irodalmi Múzeum katalógusában
לקסיקון יהודי הונגרי יוז'ף הבשי
הערות שוליים

↑  Az engedélyt tartalmazó BM rendelet száma/évszáma: 27439/1877. Forrás: Névváltoztatási kimutatások 1877. év 3. oldal 30. sor
↑  "Halotti bejegyzése a Budapest I. kerületi polgári halotti akv. 177/1929. folyószáma alatt".
↑  Feltehetően Szergej Fjodorovics Sarapov (1855–1911) katonatiszt, író; Zágrábnál magyar fogságba esett, 1877 májusában szabadult, utána rövid ideig egy orosz lap külföldi tudósítójaként dolgozott.
↑  לקסיקון יהודי הונגרי יוז'ף הבשי
| --- | --- |
בקרת זהויות :  GND: 1243918489  ISNI: 0000 0000 7943 7918  NKC: jo20241244552  VIAF: 121495423   WorldCat (עם VIAF): 121495423
אפעוניים

| אפעוניים |
| --- | --- |
 
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: צלופחאים
משפחה:: אפעוניים
שם מדעי
 Ophichthidae ‏גינטר, 1870

Myrichthys maculosus
אֶפעוניים (שם מדעי: Ophichthidae) היא משפחה של דגי ים מסדרת הצלופחאים.
דגים אלה מגיעים מאורך של 5 ס"מ ל-2.3 מ'. הם בעלי גוף חלקלק דמוי נחש ובעלי לסתות הפונות מעלה ודומות למורנות בצורתם. אך הלסתות ארוכות יותר, צרות יותר ובעלי כמה זיזים מעל פיהם. הם מתחבאים בחול וחוטפים כל יצור קטן החולף לידם. חלק מהמינים מנהלים צייד אקטיבי וחופרים בחול בחיפוש אחר דגים קטנים וסרטנים.
הם חיים בימים רדודים טרופיים וחלקם אף עולים לנהרות. אחרים צוללים לעומק של עד 800 מ' מתחת למים ואולם הם קרובים תמיד לקרקעית.
כדי לא להיטרף חלק מהמינים מתחזים לנחשי ים ארסיים בצבעם והתנהגותם.
סוגים

| 0 | 1 | 2 | 3 |
| --- | --- | --- | --- |
|  סוג ומין יחיד Ahlia egmontis  סוג ומין יחיד Asarcenchelys longimanus  Benthenchelys  סוג ומין יחיד Glenoglossa wassi  Mixomyrophis  Muraenichthys  Myrophis  Neenchelys  Pseudomyrophis  Pylorobranchus  סוג ומין יחיד Schismorhynchus labialis  Schultzidia  Scolecenchelys  Skythrenchelys  סוג ומין יחיד Sympenchelys taiwanensis  Allips concolor  Aplatophis  סוג ומין יחיד Aprognathodon platyventris  Apterichtus  Bascanichthys  Brachysomophis |  Caecula  Callechelys  סוג ומין יחיד Caralophia loxochila  סוג ומין יחיד Chauligenion camelopardalis  Cirrhimuraena  Cirricaecula  Dalophis  Echelus  Echiophis  Ethadophis  סוג ומין יחיד Evips percinctus  Gordiichthys  Hemerorhinus  סוג ומין יחיד Herpetoichthys fossatus  סוג ומין יחיד Hyphalophis devius  Ichthyapus  סוג ומין יחיד Kertomichthys blastorhinos  Lamnostoma  Leiuranus  סוג ומין יחיד Leptenchelys vermiformis  Letharchus |  סוג ומין יחיד Lethogoleos andersoni  סוג ומין יחיד Leuropharus lasiops  סוג ומין יחיד Luthulenchelys heemstraorum  סוג ומין יחיד Malvoliophis pinguis  Myrichthys - בו המין מירנון זעמני  Mystriophis  Ophichthus  Ophisurus  Paraletharchus  Phaenomonas  סוג ומין יחיד Phyllophichthus xenodontus  Pisodonophis  Quassiremus  סוג ומין יחיד Rhinophichthus penicillatus  סוג ומין יחיד Scytalichthys miurus  סוג ומין יחיד Stictorhinus potamius  סוג ומין יחיד Suculentophichthus nasus  סוג ומין יחיד Xestochilus nebulosus  Xyrias  Yirrkala |  |
אוהד אזרחי

אוהד אזרחי בכנס רבני היהדות המתחדשת בבולדר, קולורדו
אוהד (פלא) אזרחי (נולד בישראל, 1965) הוא מורה לשמאניזם מיני ורב מוכר על ידי התנועה להתחדשות יהודית. הוא מורה לא פעיל בבית הספר לשמאניזם מיני איסטה. הוא מתאר את עבודתו כמושפעת מהקבלה, החסידות, טנטרה וזן בודהיזם. פרסם מספר ספרים בתחומים אלו והיה שותף להקמה של מספר קהילות ומיזמים רוחניים.
בהיותו בן 18 חזר בתשובה וחי אורח חיים חרדי ואחר כך דתי לאומי. בסוף שנות התשעים חל שינוי בדרכו וכיום הוא אינו חלק מהזרם האורתודוקסי.
ביוגרפיה > נעורים, חזרה בתשובה ותקופת בת עין

אזרחי נולד בקריית מוצקין בשנת 1965 בבית חילוני. למד בבית הספר התיכון לחינוך סביבתי שבמדרשת בן-גוריון. בתיכון החל להתעניין בפילוסופיה של תרבויות אינדיאניות, הבודהיזם, והזן. בסוף ימי התיכון, בעקבות קריאה בכתבי מרטין בובר, התקרב אל המחשבה החסידית וחזר בתשובה, בהדרכת ישראל חברוני [דרוש מקור]. אזרחי הצטרף לחסידי בעלז, והאדמו"ר רבי ישכר דב רוקח ערך את חתונתו עם חברתו מימי התיכון, רות. לאחר לימודים כאברך בכולל, עבר ללמוד בישיבת המקובלים 'שער השמים'.
אזרחי השתלם בענפי החסידות השונים ובקבלה, למד אצל הרב אשר לוסטיגמן, המשיך כתלמידו של הרב שג"ר, והיה תלמידו הקרוב ומזכירו האישי של הרב יצחק גינזבורג. בשנת 1989 היו בני הזוג אזרחי חלק מגרעין של שבע משפחות מתלמידי הרב גינזבורג, ויחד ייסדו את היישוב בת עין בגוש עציון, שם חיו עד שנת 2000. הזוג אימץ שתי בנות, ולאחר זמן נולד בנם המשותף יהוא-שלם [דרוש מקור]. אזרחי לימד ב"מדרשת בת עין", בארגון גל עיני של הרב גינזבורג, בישיבת ההסדר עתניאל, בישיבת ההסדר רמת גן, בישיבת שיח יצחק, בבית המדרש של האוניברסיטה העברית בהר הצופים, ועוד.
בשנת 1994 פרסם את הקונטרס "עולמות הספק", ביאור למערכת האמונות והדעות של הדמויות בספר איוב.
בשנת 1997 עסק יחד עם ד"ר יצחק חיות-מן בפיתוח חזון של ירושלים והמקדש שבתוכה כמקדש עתידי לכל העמים. השניים יזמו ותכננו תוכנות מחשב המוקדשות למדיטציה קבלית, ואף הצעה להקמת מקדש וירטואלי באינטרנט, תוך שימוש במציאות מדומה. יחד פרסמו את הספר "הישן יתחדש והחדש יתקדש". בספר פיתח אזרחי את הרעיון הרואה בארוטיקה בסיס לתפיסת הקדושה כפי שהתבטאה, לטענתו, במקדש העברי בירושלים ובמגילת שיר השירים.
ביוגרפיה > עזיבת העולם האורתודוקסי

בסוף שנות התשעים קרא אזרחי ליתר פתיחות של היהדות כלפי השפעה בין-דתית, בפרט זו הבאה מדתות המזרח. אזרחי מחה על הסבל שנגרם לבחורים ובחורות בעולם הדתי אשר אינם באים במגע זה עם זו עד החתונה וטען כי על פי ההלכה האורתודוקסית ניתן להתיר יחסי מין בין בני זוג גם לפני החתונה במסגרת מה שידוע בהלכה היהודית כ"היתר פלגש". הדבר גרם להוצאתו מן הקונצנזוס הרבני. בעקבות מאמר שכתב על כך יאיר שלג במקומון כל העיר, דרשו ממנו רבני ישיבת שיח יצחק בה לימד, לחזור בו בפומבי או לעזוב את הישיבה. אזרחי בחר לדבוק בעמדותיו ולעזוב את עמדת ההוראה בישיבה. בעקבות כך פנה אזרחי ללמד מחוץ למוסדות העולם האורתודקסי [דרוש מקור].
אזרחי לימד במוסדות פרטיים שונים, כולל במכון מיל"ה בירושלים, אותו ניהל הרב מרדכי גפני. במכון מיל"ה עסק אזרחי במחקר על היחס לריקוד ולעבודה עם הגוף במחשבה היהודית לדורותיה. באותה תקופה כתב יחד עם הרב מרדכי גפני את ספרם המשותף "מי מפחד מלילית" על לילית בקבלת האר"י, שיצא בהוצאת מודן. במכון מיל"ה לימד אזרחי ועסק במחקר היחס לריקוד ולעבודה עם הגוף במחשבה היהודית לדורותיה. לאחר עזיבתו של גפני את ישראל בעקבות טענות שתקף מינית, ניתק אזרחי את קשריו איתו. עם זאת, בשנת 2023 הודיע כי הוא מתחרט על ניתוק הקשרים וכי הם עתידים לכתוב מחדש את הספר "מי מפחד מלילית".
בשנת 2000 הוסמך אוהד אזרחי לרבנות ולדיינות על ידי מנהיג התנועה להתחדשות יהודית - הרב זלמן שחטר-שלומי.
ביוגרפיה > קהילת המקום ("ישיבאשראם")

בשנת 2000, לאחר תקופה שבה כיהן כעמית מחקר באוניברסיטת אורגון, שב אזרחי לארץ והקים את "קהילת המקום", שכונתה גם "ישיבאשראם" (הלחם של "ישיבה" ו"אשראם") במצוקי דרגות שבמדבר יהודה.
אזרחי הגה במקום תוכניות לייסודה של יהדות רוחנית חדשה, הקשורה לתנועת ה-Jewish Renewal האמריקאית אך לא כפופה לה. החיים באשראם היוו מעין מעבדה אנושית לבחינת דרכי חיים חדשות ודרכים חדשות לחגוג בהן את החגים היהודיים וטקסי המעבר. חלק מהתובנות שנוצרו בעקבות הלימוד המשותף וההתנסות של הקהילה כונסו לאחר זמן בספרו של אזרחי "חגיגה - על משמעות חגי ישראל ולוח השנה העברי".
בתקופתו בקהילת המקום הכיר אזרחי את בת זוגו, דון שרי, שהצטרפה אל הקהילה בשנת 2003 [דרוש מקור]
ביוגרפיה > בית הספר לאהבה וקבלה KABALOVE

בשנת 2006 עברו אזרחי ודון-שרי לראש פינה, שם הקימו את "בית-הספר לאהבה וקבלה" KABALOVE, המתמקד בהוראה של אהבה כאורח-חיים, פוליאמוריה ותרגול של רוחניות מינית, בהשראת מקורות קבליים. במסגרת זו הוציא לאור את ספריו של דייוויד דיידה. בפתיח לאתר של בית-הספר הציג אזרחי את שיטתו:
"...שואבת ממקורות קבליים ראדיקליים, שצונזרו על ידי הממסד הרבני וסומנו לרוב כ"כופרים". היא מתחברת מחדש לאנושות כולה, בלי הבדלי דת, לאום ומין. היא מתחברת מחדש לטבע הפראי שלנו, ולאסכולות רוח מהעולם כולו: טנטרה, שמאניזם, סופיזם, הינדואזם והבודהיזם. הקבלה שלנו מקבלת את האדם כולו, מהכתר ועד המלכות, לכן היא עוסקת הרבה גם במיניות — היסוד שרבים וטובים הסתבכו איתו קשות — ומכניסה גם אותו לאינטגרציה מלאה עם הלב והתודעה".
בראש פינה ניהלו אזרחי ודון-שרי מרכז רוחני בשם "בית מרחב-יה", שפעל כשלוש שנים. בשנת 2009 עבר יחד עם חלק מבני קהילתו, שנודעה אז בשם "השבט העברי המתחדש", למושבה יבנאל. לאחר כשנה עברו אזרחי ודון-שרי לקיבוץ בית אורן, שם התגוררו עד שנת 2019 [דרוש מקור].
בשנת 2011 הקימו תלמידיו של אזרחי את "נביעה - האקדמיה העברית של הרוח", בתל אביב. אזרחי ושותפו לדרך, שמואל שאול, לימדו במקום את תפישתם ביחס לקיומה של דרך רוחנית עברית, הקרובה יותר לפרשנותם לשמאניזם מאשר ליהדות הדתית של היום. אזרחי הדגיש בהרצאותיו את הצורך לנקות את היהדות משלושה גורמים שאותם הוא מכנה "שלושה וירוסים פוסט-טראומטיים שהשתלטו על המנגנון היהודי":
התנשאות על הגויים (גזענות יהודית)
ריחוק וניכור מהטבע
דיכוי היסוד הנשי בעולם, רתיעה מארוס ומהמתח הבריא שנוצר בין יסודות הקיום הזכריים והנקביים (אשר שניהם גם יחד מותנו והוקטנו ביהדות כדי להקטין את עוצמת המתח האירוטי).
את השורש לתופעות הללו רואה אזרחי ברפורמה הפולחנית של יאשיהו מלך יהודה, אשר כפה מהפכה מונותאיסטית בכוח החרב, מהפכה שתרמה לדעתו של אזרחי לחורבנה של יהודה ולחורבן הבית הראשון. הטראומה של החורבן נטמעה בעם היהודי השב מן הגולה על ידי פעולותיהם של עזרא הסופר ומנהיגי שיבת ציון, אשר יצרו את יסודותיה של הדת 'היהודית', השונה מאוד מן המצע העברי הקדום עליה צמחה ושבסמליה ובשפתה היא משתמשת. את משנתו שטח אזרחי בהקדמה לספרו "חגיגה" ובחלקו הראשון של הרומן ההיסטורי "קדשה: שובן של כוהנות האהבה".
ביוגרפיה > פעילותו באושוויץ ובמסדר הזן-פיסמייקרז

אזרחי נמנה עם תלמידיו של מורה הזן רושי ברני גלסמן שייסד את מסדר הזן פיסמייקרז הבין־לאומי (אנ'). הוא הוסמך על ידי רושי גלסמן כ"דהרמה הולדר". בין השנים 2001–2014 נמנה אזרחי עם צוות ההנחיה של ריטריט המדיטציה ונשיאת העדות שעורך המסדר מדי שנה במחנות ההשמדה אושוויץ בירקנאו. בשנת 2004 יצא בוורשה סרט תיעודי בשם "רבי אוהד" על עבודתו של אזרחי באושוויץ.
בשנת 2020 היה מהיוזמים והמורה המוביל בריטריט בשם "אהבה מן האפר", שתוכנן אך בסופו של דבר לא התקיים והיה אמור לכלול פרקטיקות של שמאניזם מיני בסביבת מחנה ההשמדה אושוויץ. לדברי איש ניהול המשברים שנשכר על ידי איסטה, לא היו אמורות להיות פרקטיקות מיניות במחנה עצמו.
ביוגרפיה > פעילותו ב-ISTA

בשנת 2010 הוזמנו אזרחי ואשתו דון להרצות בכנס ארגון ISTA (אנ') באריזונה לצד מורים אחרים לרוחניות ומיניות. ב-2012 החלו שניהם ללמד בסמינרים של הארגון, המקדמים מיניות מודעת ותפיסות של שמאניזם מיני והביאו את הסמינרים של איסתא לראשונה לישראל.
ב-2013 הפך אזרחי למורה בארגון והשתתף בכתיבת חלק מתכני הסמינרים. אזרחי פעל חמש שנים בהתנדבות בתפקידי הנהגה בהנהלת איסתא, והכשיר חלק מהמורים הפעילים בארגון כיום [דרוש מקור].
אזרחי היה שותף להקמת Ashram of Love במלטה. במסגרת זו עסק בטקסים מיניים המשלבים שימוש בסמים פסיכדליים.
נחשב לאחד מ"עמודי התמיכה" (posts) של "מקדש" היידן בניוזלינד, אשר הוקם ומנוהל על ידי ברוס ליאון, אחד מהמורים הבכירים באיסטה.
בשל טענות שעלו נגדו, הודיע אזרחי בספטמבר 2022 כי הוא יוצא להפסקה מפעילות הוראה בסמינרים של איסטה כדי "להקדיש זמן איכותי ללימוד והתבוננות".